Ignacio de Luzán

Ignacio de Luzán Claramunt de Suelves y Gurrea, naixito de Zaragoza (comarca de Zaragoza, Reino d'Aragón) o 28 de marzo de 1702 y muerto en Madrit (Espanya) o 19 de mayo de 1754, estió un escritor, poeta y dramaturgo aragonés d'o Neoclasicismo, que escribió en castellano (y tamién en italiano).

Fillo d'Antonio de Luzán, d'o linache d'os Luzán, sinyor de Castillazuelo y Gubernador d'o Reino d'Aragón, Ignacio de Luzán se formó en dominios d'a Corona d'Aragón como Barcelona, Palma de Mallorca u Milán (u en países aliaus como Chenova), rematando a suya formación con estudios de Dreito en os territorios d'a Corona de Nápols (Reino de Nápols) y Palermo (reino de Sicilia), licenciando-se en Dreito por a Universidat de Catania. Mientres istos estudios inicio a suya carrera literaria, incluyindo-ie traduccions de clasicos italianos.

En rematar ista formación, tornó a Aragón en 1733, treballando pa su chermano como administrador d'as suyas propiedaz en l'actual provincia de Uesca, dica que en 1741 marchó enta Madrit, a on continó desembolicando con a-saber-lo exito a suya carrera literaria. En 1747-1750 treballó en París como secretario d'a embaixada espanyola.

A suya obra mas conoixita ye La Poética o reglas de la poesía en general y de sus principales especies, publicata en 1737.

 Obras 
 1728: Razonamiento sobre la poesía.
 1729: sueño del buen gusto.
 1737: La Poética o reglas de la poesía en general y de sus principales especies.
 1742: La virtud coronada (drama).

 Vinclos externos 
  Ignacio de Luzán en a Gran Enciclopedia Aragonesa.

Categoría:Dramaturgos d'Aragón
Categoría:Escritors d'Aragón
Categoría:Escritors en castellano
Categoría:Muertos en Madrit
Categoría:Naixius de Zaragoza
Categoría:Poetas d'Aragón
Categoría:1702 (naixencias)
Categoría:1754 (muertes)